Diari Oficial de la Generalitat Valenciana


Sumari del DOGV 7107, del 10-09-2013 (2013/8733)

RESOLUCIÓ de 31 de juliol de 2013, de la directora general d'Innovació, Ordenació i Política Lingüística, per la qual s'incrementa el crèdit que ha de finançar l'assignació econòmica per als centres de titularitat de la Generalitat, segons establix l'Orde 42/2013, de 17 maig, de la Conselleria d'Educació, Cultura i Esport, per la qual s'establixen els procediments per a l'autorització als centres sostinguts amb fons públics del projecte experimental de contracte programa subscrit entre estos centres i l'Administració educativa en què s'inclou el desenrotllament de programes de compensació educativa, així com per a l'assignació de recursos als centres de titularitat pública i la convocatòria d'ajudes econòmiques destinades als centres privats concertats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7107

Data del DOGV
:   10-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8733


Data del document
:   31-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 31 de juliol de 2013, de la directora general d'Innovació, Ordenació i Política Lingüística, per la qual s'incrementa el crèdit que ha de finançar l'assignació econòmica per als centres de titularitat de la Generalitat, segons establix l'Orde 42/2013, de 17 maig, de la Conselleria d'Educació, Cultura i Esport, per la qual s'establixen els procediments per a l'autorització als centres sostinguts amb fons públics del projecte experimental de contracte programa subscrit entre estos centres i l'Administració educativa en què s'inclou el desenrotllament de programes de compensació educativa, així com per a l'assignació de recursos als centres de titularitat pública i la convocatòria d'ajudes econòmiques destinades als centres privats concertats. [2013/8733]  
  
L'Orde 42/2013, de 17 de maig, de la Conselleria d'Educació, Cultura i Esport, per la qual s'establixen els procediments per a l'autorització als centres sostinguts amb fons públics del projecte experimental de contracte programa subscrit entre estos centres i l'Administració educativa en què s'inclou el desenrotllament de programes de compensació educativa, així com per a l'assignació de recursos als centres de titularitat pública i la convocatòria d'ajudes econòmiques destinades als centres privats concertats (DOCV 7029, de 22.05.2013), establia en l'apartat 13.1.a dotar els centres de recursos humans i econòmics complementaris per a l'aplicació de les diferents mesures acordades en el pla d'actuació.   
  
Aprovat i publicat l'Acord de 26 d'abril de 2013, del Consell, pel qual s'autoritzen generacions de crèdit per ingressos finalistes no previstos, en el pressupost de la Conselleria d'Educació, Cultura i Esport (DOCV 7018, de 07.05.2013), en l'apartat segon, s'autoritza generar crèdit en l'aplicació pressupostària 76.89.59.293.22.8.  
  
L'apartat 16.7 de l'esmentada Orde 42/2013, de 17 de maig, preveu la possibilitat que en el cas que hi haja disponibilitat pressupostària en la línia 95.20.54.108.72.2, es puga incrementar el finançament del programa experimental dirigit als centres públics.  
Per tot això que s'ha exposat anteriorment i fent ús de les facultats que em conferix el Decret 190/2012, de 21 de desembre, del Consell, pel qual s'aprova el Reglament orgànic funcional de la Conselleria d'Educació, Cultura i Esport, resolc:  
  
Primer  
Incrementar la quantia del crèdit destinat a finançar l'assignació econòmica dels centres de titularitat de la Generalitat convocats per mitjà de l'Orde 42/2013, de 17 maig, de la Conselleria d'Educació, Cultura i Esport, per la qual s'establixen els procediments per a l'autorització als centres sostinguts amb fons públics del projecte experimental de contracte programa subscrit entre estos centres i l'Administració educativa en què s'inclou el desenrotllament de programes de compensació educativa, així com per a l'assignació de recursos als centres de titularitat pública i la convocatòria d'ajudes econòmiques destinades als centres privats concertats, i donar publicitat del crèdit pressupostari resultant, amb càrrec al programa pressupostari 421.50 de la Direcció General d'Innovació, Ordenació i Política Lingüística.   
  
Denominació: «Contractes programa amb centres per a incrementar l'èxit escolar».  
Aplicació pressupostària: 15.60.58.547.96.6.  
Consignació pressupostària inicial: 2.500.000,00 €.  
Increment sobre el pressupost inicial: 1.500.000,00 €.  
Total de la consignació pressupostària final: 4.000.000,00 €.  
Procedència: aportacions del Ministeri d'Educació, Cultura i Esport.  
  
  
  
  
Segon  
Publicar la present resolució en el Diari Oficial de la Comunitat Valenciana.  
  
València, 31 de juliol de 2013.- La directora general d'Innovació, Ordenació i Política Lingüística: Beatriz Gascó Enríquez.